會計妹

會計妹係香港一間一站式後勤服務公司，以一個虛擬人物，貌似吹氣公仔嘅『會計妹』擔當公司喺唔同廣告入面嘅代表。

會計妹嘅品牌係由廣東社團總會副會長潘少忠嘅大仔潘偉駿創立，有啲人會將佢嘅太太潘文思怡視為會計妹嘅真身。而潘文思怡喺參與香港會計師公會選舉嘅時候，亦用上會計妹嘅形象幫自己嘅宣傳。

潘文思怡喺香港會計師公會選舉入面聲稱自己係中間派，有部分媒體當時亦形容佢無明顯取向。但因為佢支持北京未經諮詢或香港人同意，強行訂立嘅《港版國安法》，同埋會計妹有份贊助無綫電視劇集《陀槍師姐2021》，所以有啲黃色經濟圈支持者會將會計妹視為『藍店』。

會計妹官方網站

香港公司